วันที่ 17 กันยายน 2566 ตั้งแต่เวลา 18.15 น. ร้านอาหาร ดอน อาซาโด ที่หัวมุม ซอยเย็นอากาศ 2 แยก 3  ปล่อยกลิ่นควันไฟและกลิ่นอาหารย่างออกมาทางปล่องควันของร้าน กระจายไปในอากาศ เข้ามาในที่อยู่อาศัยของผู้ที่อยู่บริเวณใกล้เคียง ก่อให้เกิดความเดือดร้อนรำคาญ จนต้องปิดประตูและหน้าต่างทั้งหมด  แล้วยังต้องเปิดพัดลมและใช้เจลปรับอากาศช่วยดับ กลิ่นเหม็นที่เข้ามารบกวนทั่วห้องพักอาศัย 

ขอติดตามเรื่องกับ สำนักงานเขตยานนาวา ว่าเมื่อไหร่จะดำเนินการแก้ไขปัญหาความเดือดร้อนที่เรื้อรังมาเกิน 4 ปีแล้วให้จบสิ้น 
ขอให้สำนักงานเขตใช้ความเด็ดขาด ในการแก้ปัญหาอย่างจริงจัง  ให้ร้านอาหารแห่งนี้ปิดปล่องควันไฟ และเปลี่ยนระบบการกำจัดกลิ่นควันไฟและกลิ่นอาหารย่างของที่ร้าน ไม่ปล่อยให้กระจายออกมาในอากาศค่ะ 

ขอให้สำนักงานเขตกรุณาอย่าปิดเรื่องร้องเรียนในระบบ Traffy Fondue และอ้างว่าได้ดำเนินการแก้ไขเสร็จสิ้นแล้ว  เพราะตามข้อเท็จจริง สำนักงานเขตยังแก้ไขปัญหาไม่เสร็จค่ะ 

ขอติดตามความคืบหน้าจากสำนักงานเขตยานนาวา เรื่องการดำเนินการแก้ไขปัญหานี้ด้วยค่ะ เพราะประชาชนเดือดร้อนอย่างต่อเนื่องมาเกิน 4 ปีแล้วค่ะ และเหตุใดสำนักงานเขตจึงออกใบอนุญาตให้ร้านอาหารแห่งนี้ตั้งแต่แรกมาจนถึงปัจจุบัน โดยไม่คำนึงถึงผลกระทบทางสิ่งแวดล้อม สุขภาพร่างกายและจิตใจ ที่เกิดขึ้นแก่ผู้อยู่อาศัยในบริเวณใกล้เคียง